
                                                AVIZ

asupra  proiectului de Lege  privind  aprobarea Ordonanţei de urgenţă a Guvernului nr.84/2007 pentru modificarea şi completarea Legii nr.33/2007 privind organizarea şi desfăşurarea alegerilor pentru Parlamentul European, pentru modificarea art.IV alin.(6) din Ordonanţa de urgenţă a Guvernului nr.1/2007 privind  unele măsuri pentru organizarea şi desfăşurarea alegerilor pentru Parlamentul European şi pentru completarea art.3 din Ordonaţa de urgenţă a Guvernului nr.15/2007 privind unele măsuri referitoare la alegerea membrilor din România în Parlamentul European din anul 2007
               În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege  privind aprobarea Ordonanţei de urgenţă a Guvernului nr.84/2007 pentru modificarea şi completarea Legii nr.33/2007 privind organizarea şi desfăşurarea alegerilor pentru Parlamentul European, pentru modificarea art.IV alin.(6) din Ordonanţa de urgenţă a Guvernului nr.1/2007 privind  unele măsuri pentru organizarea şi desfăşurarea alegerilor pentru Parlamentul European şi pentru completarea art.3 din Ordonaţa de urgenţă a Guvernului nr.15/2007 privind unele măsuri referitoare la alegerea membrilor din România în Parlamentul European din anul 2007, trimis cu adresa nr.PL.X 730 din 31 octombrie 2007 şi înregistrat cu nr. 31/1168 din 1 noiembrie 2007. 
               Senatul, în calitate de primă Cameră sesizată, a  adoptat proiectul de lege, în condiţiile articolului 75 alineatul (2) teza a III-a din Constituţia României, republicată.
    În conformitate cu dispoziţiile art.75 din Constituţia României, republicată şi ale art.92 alin. (9) din Regulamentul Camerei Deputaţilor, republicat, Camera Deputaţilor este  Cameră decizională. 

                 Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege  menţionat mai sus, în şedinţa din  12 noiembrie  2007.


     Membrii comisiei au examinat proiectul de lege supus avizării, expunerea de motive, ordonanţa de urgenţă şi avizul favorabil al Consiliului Legislativ nr.1145 din 29 august 2007. 
      În urma dezbaterilor, Comisia, cu majoritate de voturi, a hotărât avizarea favorabilă a proiectului de lege .

În raport de obiectul şi conţinutul său, proiectul de lege face parte din categoria legilor organice.

